Lietuvos Respublikos Vyriausybė

NUTARIMAS

**DĖL LIETUVOS RESPUBLIKOS VYRIAUSYBĖS 2009 M. VASARIO 18 D. NUTARIMO NR. 109 „DĖL LIETUVOS RESPUBLIKOS VYRIAUSYBĖS ATSTOVŲ DELEGAVIMO Į LIETUVOS RESPUBLIKOS TRIŠALĘ TARYBĄ“ PAKEITIMO**

2011 m. liepos 13 d. Nr. 846

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2009 m. vasario 18 d. nutarimą Nr. 109 „Dėl Lietuvos Respublikos Vyriausybės atstovų delegavimo į Lietuvos Respublikos trišalę tarybą“ (Žin., 2009, Nr. [22-851](https://www.e-tar.lt/portal/lt/legalAct/TAR.759A9188D97E)) ir išdėstyti jį nauja redakcija:

„**LIETUVOS RESPUBLIKOS VYRIAUSYBĖ**

**NUTARIMAS**

**DĖL LIETUVOS RESPUBLIKOS VYRIAUSYBĖS ATSTOVŲ DELEGAVIMO Į LIETUVOS RESPUBLIKOS TRIŠALĘ TARYBĄ**

Atsižvelgdama į Lietuvos Respublikos trišalės tarybos nuostatų, patvirtintų Lietuvos Respublikos trišalės tarybos 2009 m. kovo 17 d. sprendimu (Žin., 2009, Nr. [37-1436](https://www.e-tar.lt/portal/lt/legalAct/TAR.6B82CB87CCAC)), 4.3 punktą, Lietuvos Respublikos Vyriausybė nutaria:

1. Nustatyti, kad:

1.1. Į Lietuvos Respublikos trišalę tarybą Lietuvos Respublikos Vyriausybė deleguoja po tris nuolatinius atstovus iš Socialinės apsaugos ir darbo ministerijos, Ūkio ministerijos ir vieną atstovą iš Ministro Pirmininko tarnybos. Ministerijų atstovai skiriami ministrų įsakymais, o Ministro Pirmininko tarnybos – Ministro Pirmininko potvarkiu.

1.2. Socialinės apsaugos ir darbo ministerija arba jos įgaliota institucija aktualius socialinius-ekonominius klausimus, teikiamus svarstyti Lietuvos Respublikos trišalėje taryboje, prireikus teikia pirmiausia svarstyti ministerijų atstovų (viceministrų, ministerijų kanclerių) pasitarime.

2. Įpareigoti šio nutarimo 1.1 punkte nurodytas institucijas užtikrinti, kad jų atstovai dalyvautų Lietuvos Respublikos trišalės tarybos posėdžiuose.“

MINISTRAS PIRMININKAS ANDRIUS KUBILIUS

SOCIALINĖS APSAUGOS IR DARBO MINISTRAS DONATAS JANKAUSKAS